ถกหนี้สหกรณ์รถไฟฉลุย
ถก 15 เจ้าหนี้สหกรณ์สโมสรรถไฟ 3,000 ล้านฉลุย ยอมผ่อนปรนลดดอกเบี้ยเงินกู้ 1% คงดอกเบี้ยฝาก 4%ส่งปปง.-ดีเอสไอตามล่าเงินทุจริต2พันล.
22 พ.ค. 2561

ถก 15 เจ้าหนี้สหกรณ์สโมสรรถไฟ 3,000 ล้านฉลุย ยอมผ่อนปรนลดดอกเบี้ยเงินกู้ 1% คงดอกเบี้ยฝาก 4%ส่งปปง.-ดีเอสไอตามล่าเงินทุจริต2พันล.นายณรงค์พล พัฒนศรี ผู้อำนวยการสำนักงานส่งเสริมสหกรณ์กรุงเทพมหานคร พื้นที่ 1 กรมส่งเสริมสหกรณ์ เปิดเผยว่า เมื่อวันที่ 15 พ.ค.ที่ผ่านมา คณะกรรมการชั่วคราวสหกรณ์ออมทรัพย์สโมสรรถไฟได้ผลสรุปร่วมกันกับสหกรณ์เจ้าหนี้ทั้ง 15 แห่ง ถึงแผนการชำระหนี้เงินกู้และจ่ายคืนเงินฝากที่สหกรณ์ออมทรัพย์สโมสรรถไฟ ทั้งนี้เจ้าหนี้ยอมลดดอกเบี้ยเงินกู้ทุกสัญญาลง 1%พร้อมทั้งยินยอมให้กำหนดดอกเบี้ยเงินฝากประเภทออมทรัพย์ทุกบัญชีในอัตรา 4% และได้ผ่อนปรนการชำระหนี้เงินกู้ในช่วง 2-3 เดือนแรก เพื่อให้สหกรณ์ออมทรัพย์สโมสรรถไฟนำเงินส่วนนี้ไปเสริมสภาพคล่องที่จะสามารถจ่ายเงินกู้ให้กับสมาชิกของตนเองที่เดือดร้อนและยื่นคำขอกู้เงินรออยู่แล้วนายณรงค์พล กล่าวว่า สหกรณ์ออมทรัพย์สโมสรรถไฟจะได้ส่งแผนดังกล่าวให้สหกรณ์เจ้าหนี้ทั้ง 15 แห่ง เพื่อให้คณะกรรมการของแต่ละสหกรณ์พิจารณาอย่างเป็นทางการอีกครั้ง ซึ่งกำหนดจะเริ่มดำเนินการตามแผนให้ทันในสิ้นเดือน พ.ค.นี้ และจะมีการประชุมร่วมกันเพื่อติดตามประเมินผลทุก 3 เดือน รวมทั้งเมื่อแผนดำเนินไปครบ 1 ปี ให้มีการพิจารณาทบทวนแผนร่วมกันอีกครั้งหนึ่งสำหรับเจ้าหนี้ของสหกรณ์ออมทรัพย์สโมสรรถไฟอีก 2 แห่ง คือ ธนาคารกรุงไทย และธนาคารกรุงเทพนั้น คณะกรรมการชั่วคราวของสหกรณ์ได้เข้าพบเจรจาเพื่อขอผ่อนปรนการชำระหนี้แล้ว ในเบื้องต้นมีแนวโน้มที่เป็นไปด้วยดี ซึ่งผลการพิจารณาของธนาคารน่าจะได้ข้อสรุปในไม่ช้านี้ด้านการดำเนินคดีอาญาได้ร้องทุกข์กล่าวโทษต่อคณะกรรมการชุดที่ 7-11 ซึ่ง สน.บางรัก และ สน.ปทุมวัน อยู่ระหว่างสอบสวนเพื่อตั้งข้อหา ในส่วนคดีแพ่งได้ส่งเรื่องให้พนักงานอัยการฟ้องร้องดำเนินคดี และในส่วนของการเรียกเงินกู้คืนจากสมาชิกผู้กู้ 6 ราย ที่ผิดสัญญาชำระหนี้แล้วทั้ง 199 สัญญา วงเงินกว่า 2,200 ล้านบาท ขณะนี้คณะกรรมการชั่วคราวกำลังดำเนินการจัดจ้างทนายความเพื่อฟ้องร้องคดีเรียกหนี้คืนแล้วนอกจากนี้ ยังได้ประสานงานกับกรมสอบสวนคดีพิเศษ (ดีเอสไอ) และสำนักงานคณะกรรมการป้องกันและปราบปรามการฟอกเงิน (ปปง.) เพื่อสอบสวนข้อเท็จจริง พร้อมทั้งเรียกเอกสารที่เกี่ยวข้องกับเรื่องนี้ไปเพื่อพิจารณาดำเนินการในส่วนที่เกี่ยวข้องด้วยแล้วภาพประกอบข่าว